พอดีเมื่อวานเผลอเอานํ้าก๊อกล้างจมูกครับแล้วมีอาการตึงหคิดในจมูกปวดหัวนิดหน่อยคอตึงๆนิดครับแต่ไข้ยังไม่มีผมควรทำยังไงดีครับกลัวเป็นอะมีบาผมจะมีสิทเป็นไหมครับบอกหน่อย
สวัสดีค่ะ เชื้ออะมีบา เป็นโปรโตซัวชนิดหนึ่ง โดยอะมีบาที่ก่อให้เกิดโรคในคนได้ จะอาศัยอยู่ในดินโคลนและแหล่งน้ำตามธรรมชาติ เช่น ลำธาร ลำคลอง หนองน้ำ บ่อ บึง ทะเลสาบน้ำจืด โดยเฉพาะในแหล่งน้ำนิ่งที่มีพืชน้ำอยู่มากและมีอุณหภูมิค่อนช้างอุ่นหากเป็นเชื้ออะมีบาสายพันธุ์นีเกลอเรีย (Naegleria fowleri) จะเข้าสู่ร่างกายคนทางจมูก เช่น จากการสำลักน้ำในขณะว่ายน้ำหรือดำน้ำ โดยเชื้ออะมีบาที่ปนอยู่ในน้ำจะผ่านเข้าทางประสาทรับรู้กลิ่นในจมูกและผ่านเข้าสู่สมอง ทำให้เกิดสมองและเยื่อหุ้มสมองอักเสบได้ส่วนเชื้ออะมีบาสายพันธุ์อะแคนทามีบา (Acanthamoeba) จะเข้าสู่ร่างกายคนผ่านทางบาดแผลตามผิวหนัง เดินทางผ่านกระแสเลือด จนเข้าสู่สมอง และทำให้เยื่อหุ้มสมองอักเสบเฉียบพลัน นอกจากนี้ ยังสามารถเข้าสู่เยื่อกระจกตาได้ ซึ่งก็จะทำให้เกิดเยื่อบุตาอักเสบ ส่วนใหญ่มักพบการติดเชื้อนี้ในคนที่มีสุขภาพไม่แข็งแรง หรือมีภูมิคุ้มกันต่ำอยู่ก่อนสำหรับการใช้น้ำก๊อกล้างเข้าไปในรูจมูก ไม่ได้ถือว่ามีความเสี่ยง เพราะน้ำจากก๊อก หากเป็นน้ำประปา ก็จะไม่ได้มีเชื้อโรคที่อันตรายรวมถึงอะมีบาเหล่านี้ปนอยู่ค่ะสำหรับอาการที่บ่งบอกว่า เชื้ออะมีบาได้เข้าสู่สมอง เช่น มีไข้ ปวดหัวมาก คลื่นไส้ อาเจียน คอแข็ง สับสน ทรงตัวไม่ได้ สูญเสียการมองเห็น และการได้กลิ่น ซึม ชัก เป็นต้น ดังนั้น หากไม่ได้มีอาการไข้เกิดขึ้น มีแต่ปวดหัวและตึงคอเล็กน้อย ก็ไม่ใช่ลักษณะอาการของการติดเชื้ออะมีบาค่ะ ดังนั้น ไม่ต้องกังวลไปค่ะ อาการที่เป็นอยู่ ก็เกิดจากสาเหตุอื่นๆ มากกว่าค่ะ